ג'וש גרובן

ג'ושוע וינסלואו "ג'וש" גרובן (בשם מלא באנגלית: Joshua Winslow "Josh" Groban; נולד ב-27 בפברואר 1981) הוא זמר-יוצר, שחקן ומפיק מוזיקלי אמריקאי ממוצא יהודי. גרובן הוציא שבעה אלבומים; אלבומיו נמכרו ברחבי העולם בלמעלה מ-25 מיליון עותקים (נכון ל-2012), 22 מיליון מהם בארצות הברית (נכון ל-2007). ג'וש גרובן נולד בלוס אנג'לס, קליפורניה, לג'ק גרובן, איש עסקים, ולינדי גרובן (לבית ג'ונסטון), מורה בבית הספר. אביו של ג'וש הוא צאצא של מהגרים יהודים מפולין ואוקראינה, והמיר את דתו לנצרות לאחר שנישא לאמו של ג'וש. במשפחתה של אמו של ג'וש כלולים אנגלים, גרמנים ונורווגים; אחד מסביה היה גם יהודי. הוריו הם חברי הכנסייה האפיסקופלית. גרובן שר לראשונה בציבור כשהיה בכיתה ז'. המורה שלו למוזיקה בחרה בו לשיר סולו את השיר "S'wonderful" בערב הקברט של בית הספר, שם שר לבדו לראשונה על הבמה. בשלב זה הוא היה ממוקד יותר במשחק, כששיחק את טבי בהפקת בית הספר למחזה "כנר על הגג". בקיץ 1997 ו-1998 הוא השתתף במחנה קיץ לאמנויות במישיגן, בהצטיינות בתיאטרון מוזיקלי, והחל ללמוד שיעורים קוליים. הוא המשיך ללמוד בבית הספר התיכון לאמנויות במחוז לוס אנג'לס במגמת תיאטרון וסיים את לימודיו בשנת 1999. הוא התקבל ללימודים באוניברסיטת קרנגי מלון, במטרה ללמוד תיאטרון מוזיקלי. לאחר ארבעה חודשים בסמסטר הראשון שלו, הוצע לגרובן חוזה הקלטות ועזב את המכללה לטובת קריירת שירה. בשנת 2001 יצא לאור אלבום הבכורה של גרובן, שנקרא בפשטות "ג'וש גרובן". האלבום מכר כ-4 מיליון עותקים בארצות הברית ועוד כחצי מיליון בשאר העולם. בסוף 2003 יצאה לאור אלבומו השני "Closer". בשנת 2005 היה מועמד לראשונה לפרס גראמי בקטגוריית "ביצוע הפופ הטוב ביותר של זמר" על שירו "You Raise Me Up" מתוך אלבומו השני "Closer". בשנת 2009 היה מועמד בשנית לגראמי, כאשר אלבומו הרביעי "Noël" היה מועמד בקטגוריית "פרס גראמי לאלבום הפופ הווקאלי העממי הטוב ביותר". בשנת 2011 השתתף בגרסה האמריקאית של סדרת טלוויזיה המשרד. בשנת 2014 נבחר להנחות את תוכנית הריאליטי "Rising Star", הגרסה האמריקאית לתוכנית המציאות הישראלית "הכוכב הבא", שבוטלה לאחר עונה אחת. באותה שנה השתתף בסרט החבובות - מבוקשות. בשנת 2016 החל לשחק במחזמר "נטשה, פייר והשביט הגדול של 1812" בברודוויי, המהווה עיבוד לקטע מתוך הרומן "מלחמה ושלום" מאת לב טולסטוי משנת 1869. את המחזמר כתב והלחין דייב מלוי. על השתתפותו במחזמר כפייר בזוחוב, היה גרובן מועמד לפרס טוני לביצוע הטוב ביותר על ידי שחקן ראשי במחזמר. בשנת 2018 גילם את דמותו של טוני קרוזו הבן בסדרת הטלוויזיה הקומית של שירות נטפליקס "השוטר הטוב", אשר מבוססת על הסדרה הישראלית באותו שם. גרובן יצא בעבר עם השחקנית ג'נוארי ג'ונס משנת 2003 עד 2006. יצא גם עם השחקנית קאט דנינגס משנת 2014 עד 2016. מאז 2017 גרובן במערכת יחסים עם השחקנית והסופרת שולר הלפורד. Josh Groban‏ (2001) Closer ‏(2003) Awake‏ (2006) Noël ‏(2007) Illuminations‏ (2010) All That Echoes ‏(2013) stages‏ (2015) Bridges‏ (2018) טיפש, מטורף, מאוהב (2011) - בתפקיד: ריצ'רד. עיירת קפה (2013) - בתפקיד: סאם. החבובות - מבוקשות (2014) - בתפקיד: אסיר זמן משפחתי (2016) - בתפקיד: רב. דן. אלי מקביל (2001) - בתפקיד: מלקולם וויט. אבא אמריקאי (2005, דיבוב) - בתפקיד: חבר מקהלה. Glee (2010-2009) - בתפקיד עצמו. רובוט צ'יקן (2011, דיבוב) - בתפקיד: ביל. המשרד (2012-2011) - בתפקיד: וולטר ברנרד ג'וניור. CSI: ניו יורק (2013) - בתפקיד עצמו. המטורפים (2014-2013) - בתפקיד: דני צ'ייס. מחלקת גנים ונוף (2015) - בתפקיד עצמו. במשפחות הכי טובות (2016) - בתפקיד: איאן. האקסית המטורפת (2017) - בתפקיד עצמו. השוטר הטוב (2018) - בתפקיד: אנתוני "טוני טי.ג'יי" קרוזו הבן משפחת סימפסון (2019, דיבוב) - פרופסור פרינק. קימי שמידט (2020) - בתפקיד עצמו. מדיה וקבצים בנושא ג'וש גרובן בוויקישיתוף אתר האינטרנט הרשמי של ג'וש גרובן (באנגלית) אתר האינטרנט הרשמי של ג'וש גרובן ג'וש גרובן, ברשת החברתית פייסבוק ג'וש גרובן, ברשת החברתית אקס (טוויטר) ג'וש גרובן, ברשת החברתית אינסטגרם ג'וש גרובן, ברשת החברתית טיקטוק ג'וש גרובן, סרטונים בערוץ היוטיוב ג'וש גרובן, במסד הנתונים הקולנועיים IMDb (באנגלית) ג'וש גרובן, באתר Rotten Tomatoes (באנגלית) ג'וש גרובן, באתר אפל מיוזיק (באנגלית) ג'וש גרובן, באתר ספוטיפיי ג'וש גרובן, באתר סאונדקלאוד (באנגלית) ג'וש גרובן, באתר Last.fm (באנגלית) ג'וש גרובן, באתר AllMusic (באנגלית) ג'וש גרובן, באתר MusicBrainz (באנגלית) ג'וש גרובן, באתר דיזר ג'וש גרובן, באתר Discogs (באנגלית) ג'וש גרובן, באתר Songkick (באנגלית) ג'וש גרובן, באתר Genius ג'וש גרובן, באתר SecondHandSongs ג'וש גרובן, באתר טיידל (באנגלית) ג'וש גרובן, באתר אנציקלופדיה בריטניקה (באנגלית) גידי אביבי, גברים חיוורים בוכים, באתר הארץ, 31 בינואר 2004 חן חדד, עכבר העיר, חדשות טלוויזיה: שרה סילברמן מחפשת חתן, באתר הארץ, 24 באוגוסט 2011 רותה קופפר, טריילר אמריקאי ל"כוכב הבא", באתר הארץ, 4 ביוני 2014 ynet, "הכוכב הבא" האמריקנית: רייטינג נמוך, ביקורות שליליות, באתר ynet, 23 ביוני 2014 חן חדד, "החבובות" עושות קאמבק על חשבון הפמיניזם של מיס פיגי, באתר הארץ, 7 באוקטובר 2015 חיים הנדוורקר, כך הוריד הפוליטיקלי קורקט הצגת ברודווי מצליחה, באתר הארץ, 11 בספטמבר 2017 חן חדד, המוזיקאי ג'וש גרובן יככב בגרסה האמריקאית לסדרה הישראלית "השוטר הטוב", באתר הארץ, 8 בנובמבר 2017 2024 GRAMMY Nominations: See The Full Winners & Nominees List | GRAMMY.com, grammy.com